S วิ่งแรง 4% โบรกฯ แนะทยอยสะสม ลุ้นปี 65 พลิกกำไร-ราคาต่ำบุ๊ค
S วิ่งแรง 4% มาที่ 2.10 บาท ด้วยมูลค่าซื้อขาย 34.99 ลบ. โบรกฯ แนะโอกาสทยอยสะสม ลุ้นปี 65 พลิกกำไร หลังผลการดำเนินงานเริ่มฟื้นตัวขึ้น-ราคาต่ำบุ๊ค
S วิ่งแรง 4% มาที่ 2.10 บาท โบรกฯ แนะโอกาสทยอยสะสม ลุ้นปี 65 พลิกกำไร หลังผลการดำเนินงานเริ่มฟื้นตัวขึ้น-ราคาต่ำบุ๊ค
27 ส.ค. 2564

ผู้สื่อข่าวรายงานว่า ราคาหุ้น บริษัท สิงห์ เอสเตท จำกัด (มหาชน) หรือ S ล่าสุด ณ เวลา 15.52 น. อยู่ที่ 2.10 บาท บวก 0.08 บาท หรือ 3.96% สูงสุดที่ 2.16 บาท ต่ำสุดที่ 2.02 บาท ด้วยมูลค่าซื้อขาย 34.99 ล้านบาท

ทั้งนี้ บล.โกลเบล็ก ระบุในบทวิเคราะห์ (25 ส.ค.2564) ว่า S ช่วงครึ่งแรกปี 2564 ขาดทุน 359 ล้านบาทดีขึ้นจากขาดทุน 612 ล้านบาทในครึ่งแรกปี 2563 ที่มีช่วง lockdown ในไตรมาส 2/2563 รายได้เพิ่มขึ้น 3% เมื่อเทียบจากปีก่อน จากรายได้ค่าเช่าและบริการเป็นหลักที่มี OR เฉลี่ย 88% รายได้อสังหาฯ ลดลง 17% จากไม่มี NVD ธุรกิจโรงแรมมีเพียง 6 แห่งจาก 38 แห่งกลับมาเปิดให้บริการ การรับรู้ส่วนแบ่งกำไรจากเงินลงทุน 177 ล้านบาทพลิกจากขาดทุน 129 ล้านบาทจากเริ่มโอนโครงการดิ เอส สุขุมวิท 3%GP 25% ยังต่ำกว่าระดับ 42% ในครึ่งแรกปี 2563
ขณะที่ปลายมิ.ย. มีคอนโดฯที่รอโอน 3 โครงการ backlog 1.8 พันล้านบาท โครงการสันติบุรี บ้านเดี่ยวหรู โอนแล้ว 67% เหลือโอนอีก 6 แปลงในครึ่งหลังปี 2564 บริษัทซื้อที่ดินแล้ว 1 แปลงจากทั้งหมด 3 แปลง เตรียมพัฒนาโครงการบ้านแพง ธุรกิจโรงแรมมีสัญญาณที่ดีขึ้นจากโรงแรมในอังกฤษและมัลดีฟที่ กลับมาเปิดบริการ โรงแรมที่ภูเก็ตได้รับอานิสงส์จากภูเก็ต sandbox ส่วนธุรกิจอาคารสำนักงานให้เช่ามี OR ในระดับสูงที่ 95% ธุรกิจนิคมอุตสาหกรรมคาดจะทำรายการทั้งหมดเสร็จภายในไตรมาส 3/2564 และเริ่มควบรวมงบการเงิน
ขณะที่ความเห็น Bloomberg Consensus คาดผลการดำเนินงานปี 2564 ยังขาดทุนแต่ลดน้อยลงเหลือ 192 ล้านบาทจากขาดทุน 2,583 ล้านบาท ในปี 2563 และคาดปี 2565 จะพลิกมีกำไร 156 ล้านบาท ราคาหุ้ ซื้อขายที่ระดับ PBV 0.87 เท่าต่ำกว่าค่าเฉลี่ยของกลุ่มที่ระดับ 1.24 เท่า และ downside risk ต่ำถือเป็นโอกาสทยอยสะสม